**EPIDEMIOLOŠKE MJERE ZAŠTITE OD ZARAZE VIRUSOM COVID-19**

**ZA ŠKOLSKU GODINU 2021./2022.**

Odgojno-obrazovni proces odvijat će se prema dokumentu HZJZ-a i MZO-a, od 26. kolovoza 2021., Upute za sprječavanje i suzbijanje epidemije bolesti Covid 19 vezano za rad predškolskih ustanova, osnovnih i srednjih škola u školskoj godini 2021/22. , te dokumentu MZO-a , Modeli i preporuke za rad u uvjetima povezanima s bolesti COVID-19 za pedagošku/školsku godinu 2021./2022., od 31. kolovoza 2021.

Cilj ovih mjera i posebne organizacije nastave je što više spriječiti širenje virusa Covid-19 i zaštititi sve sudionike obrazovnog sustava od moguće zaraze. Posebno je važno odgovorno ponašanja svih - učitelja i djelatnika škole, učenika i roditelja.

**ULAZAK U ŠKOLU**

**1.** Škola će voditi evidenciju ulaska/izlaska ovlaštenog ( učenika, osoblje, pomoćno i administrativno osoblje ) i neovlaštenog osoblja ( roditelje/skrbnike, neupisanu braću,

sestre ).

**2.** Djeca u školu dolaze na način kako bi dolazili da nema epidemije ( samostalno, organiziranim prijevozom, u pratnji roditelja ili neke druge odrasle osobe ).

**3.** Roditelji učenika od I.-IV. razreda mjere tjelesnu temperaturu djetetu svaki dan prije dolaska u školu, a učenici viših razreda mogu samostalno mjeriti tjelesnu temperaturu prije dolaska u školu.

**4.** U slučaju povišene tjelesne temperature učenici ne smiju dolaziti u školu, već se javljaju razredniku i izabranom liječniku obiteljske medicine radi odluke o testiranju i liječenju.

**5.** Zaposlenici su dužni ući na glavni ulaz škole na kojem im se svakodnevno mjeri tjelesna temperaturu beskontaktnim toplomjerom, te vodi evidenciju o istome.

**6.** Učenici u školu ulaze sami, a roditeljima nije dozvoljen ulazak u prostor škole.

**7.** U školu učenici ulaze prema sljedećem rasporedu:

|  |  |  |
| --- | --- | --- |
| **RASPORED ULASKA U ŠKOLU** | | |
| Ulaz 1 – glavni ulaz | Ulaz 2 - dvorana | Ulaz 3 - sjenica |
| 1.a,1.b,  3.a,3.b,  4.a,4.b  6.a,6.b,  7.a,7.b,7.c,  8.a,8.b | 5.a, 5.b, 5.c.  6.b | 2. a, 2. b |

**BORAVAK UČENIKA U ŠKOLI**

**Fizička distanca**

Djeca bi trebala što je više moguće održavati distancu ( fizičku udaljenost) od druge djece i odraslih ( preporučeno 1,5 m).

Prilikom prolaska kroz zajedničke prostorije ( hodnik/hol/toaleti/dvorana ) učenici su dužni prolazak skratiti na minimum, nepotrebno ne dodirivati površine ili predmete i kretati se po unaprijed označenoj ruti kretanja.

**Nemiješanje razrednih odjela**

Tijekom boravka u školi učenik boravi u svojoj stalnoj učionici i ne miješa se s učenicima iz drugih razrednih odjela..

**Maske**

Maske su obavezne u sljedećim situacijama:

* učenicima od 5. razreda  nadalje, učiteljima predmetne nastave i stručnim suradnicima, ako je razmak u učionicama između svih osoba ( učenika, učitelja i dr.) manji od 1,5 m
* učiteljima ostalih predmeta u razrednoj nastavi
* svim učenicima od 1. do 8. razreda nadalje, učiteljima i svim drugim djelatnicima škole kod prolaska hodnikom
* za roditelje i druge osobe kada je njihov ulazak u ustanovu nužan

Izuzet od obveze nošenja maski u školi može biti samo učenik/djelatnik čije zdravstveno stanje to onemogućuje; navedeno utvrđuje nadležni školski liječnik za učenike ili obiteljski liječnik za djelatnike.

**Higijena ruku**

Učenici redovito peru ruke tekućom vodom i sapunom. Ruke se peru prije ulaska u svoju učionicu, prije i nakon pripreme hrane, prije jela, nakon korištenja toaleta, nakon dolaska izvana, nakon čišćenja nosa i kada ruke izgledaju prljavo. Za pranje ruku treba koristiti tekuću vodu i sapun.

U svim učionicama osiguran je dezinficijens za ruke.

**Dodirivanje lica**

Djecu/učenike treba učiti i podsjećati da ne dodiruju usta, nos, oči i lice te da ne stavljaju ruke i predmete u usta.

**Kihanje i kašljanje**

Djecu/učenike treba poticati da kada kašlju i kišu prekriju usta i nos laktom ili papirnatom maramicom koju poslije trebaju baciti u koš za otpad te oprati ruke.

Pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju.

**Užina**

Izbjegavati dijeljenje čaša, šalica, posuđa i pribora za jelo s drugim osobama.

**Raspored užine:**

**9:35** – blagovaonica 1.a, 3.a

1.b, 3.b

- učionice 7.a, 7.b,

6.a, 6.b, 6.c,

**10:35** – blagovaonica 2.a, 4.a

2.b, 4.b

- učionice 5.a, 5.b, 5.c,

8.a, 8.b, 8.c

**Oprema**

Učenici mogu dijeliti svoj pribor i stvari s drugom djecom, uz pridržavanje higijenskih i epidemioloških mjera.

**Korištenje toaleta**

Učitelji će posebno paziti da učenici ne koriste toalet u isto vrijeme. Razredna odjeljenje koriste toalete prema unaprijed određenom rasporedu.

**Odmori**

Za vrijeme odmora organizirat će se odmori na koje će učenici moći izaći iz učionice.

**Provjetravanje prostorija**

Prostorije u školi obvezno je provjetravati više puta dnevno ili prozor držati otvoren.

**ORGANIZACIJA NASTAVE U ŠKOLI**

Razredni odjeli imaju nastavu u svojim „stalnim“ učionicama, osim nastave informatike koja se održava u informatičkoj učionici.

**2.** Nastava se u školi organizira za sve učenike od 1. do 8. razreda, u prijepodnevnoj smjeni, s početkom u 8,00 h.

**3.** Satovi traju 45 minuta.

**4.** Nastava se izvodi u blok-satovima za učenike od 1. do 8. razreda, ali i za učenike od 1. do 4. razreda koji izvode predmetni učitelji ( strani jezik, izborna nastava i sl.)

**5.** Na satovima glazbene kulture, prilikom pjevanja učenike treba pozicionirati tako da nisu licem okrenuti jedan prema drugom.

Dopušteno je organiziranje zbora i orkestra za učenike različitih razreda uz održavanje razmaka i osnivanje stalnih grupa**.**

**6.** Dopušteno je održavanje nastave tjelesne i zdravstvene kulture  u školskoj sportskoj dvorani, ali će se nastava izvoditi na otvorenom prostoru koliko to bude moguće.

**7.** Dopušteno je miješanje učenika različitih odgojno – obrazovnih skupina koji su slične dobi i uobičajeno provode školske i izvanškolske aktivnosti zajedno s drugom djecom/učenicima, npr: izborna nastava, nastava stranih jezika, dopunska i dodatna nastava, izvannastavne aktivnosti, program produženog boravka,

**PODRUČNE ŠKOLE**

Početak nastave:

8**,**00 sati: Područna škola Belavići

8,30 sati: Područna škola Donji Zvečaj

Nastava u područnim školama održava se uz pridržavanje epidemioloških mjera navedenih u ovom dokumentu.

**PRODUŽENI BORAVAK**

Produženi boravak organiziran je za učenike prvih razreda u istim učionicama u kojima se provodi nastava za ta razredna odjeljenja.

**SUMNJA NA COVID -19**

**Znakovi koji upućuju na moguću zarazu COVID-19:**

• povišena tjelesna temperatura ( po pazuhom > 37,2)

• simptomi respiratorne bolesti - kašalj, poteškoće u disanju, grlobolja

• poremećaj osjeta njuha i okusa

• gastrointestinalne smetnje (proljev, povraćanje i bol u trbuhu, posebno kod manje djece).

Učenici sa znakovima svih drugih zaraznih bolesti koje se prenose uobičajenim socijalnim kontaktom također ne dolaze u školu.

**Postupanje u slučaju bolesti kod učenika**

1. Nitko tko pokazuje znakove bolesti ne dolazi u školu.
2. Ako se kod učenika razviju neki od simptoma u školi, učenik se izdvaja u posebnu prostoriju ( dnevni boravak ) i poziva se roditelja da u najkraćem roku dođe u školu po dijete.
3. Nakon odlaska učenika iz škole, dezinficira se prostorija u kojoj je učenik bio izoliran.
4. Oboljeli djelatnik odmah napušta ustanovu.
5. Svaka pojedinačna potvrđena infekcija COVID-19, javlja se ravnateljici.
6. Dalje se postupa sukladno odluci nadležnog epidemiologa.

**PUTOVANJE U ŠKOLU JAVNIM ILI ORGANIZIRANIM PRIJEVOZOM**

U autobusu ili kombiju učenici obavezno nose maske i održavaju fizičku distancu.

 Osnovna škola „Vladimir Nazor“ svakodnevno će pratiti tijek razvoja situacije, osiguravati komunikaciju s osnivačem i nadležnim lokalnim stožerima, držati se svih informacija i uputa nadležnih institucija i službi te u skladu s njima postupati.

U Dugoj Resi, 6. rujna 2021.

Ravnateljica:

Gordana Krstulić